**Sherpa Rallye oslavuje 40 rokov. Nosičské legendy získajú pamätnú plaketu**

*Hrebienok, 16. október 2024* **– Vysoké Tatry budú svedkom jubilejného, 40. ročníka prestížnych pretekov horských nosičov Sherpa Rallye. Náročná vysokohorská výzva   
v podobe výstupu na Zbojnícku chatu s prevýšením 750 metrov odštartuje v sobotu 19. októbra 2024. Tento rok budú pred pretekmi po prvýkrát udelené pamätné plakety nosičom, ktorí sa dlhodobo podieľajú na organizácii tohto výnimočného podujatia. Najrýchlejší pretekár v cieli bude odmenený zásobou horkého piva Radegast.**

Horskí nosiči, ktorí sa vydajú na náročnú trasu z Hrebienka na Zbojnícku chatu, ponesú poriadny náklad. Naložia si 60 kíl vrátane tridsaťlitrového suda od Pivovaru Radegast, ktorý je dlhoročným partnerom pretekov nosičov. Horské nosičky si na chrbát vezmú 20 kíl. *„Sherpa Rallye dokonale stelesňuje hodnoty ako vytrvalosť, húževnatosť či odolnosť. Preto sme hrdí na to, že môžeme podporiť preteky, ktoré tieto vlastnosti oslavujú a inšpirujú ostatných k odhodlaniu prekonávať nielen prírodné nástrahy, ale aj horké životné prekážky, ktorým občas čelí každý z nás,“* hovorí **Zuzana Fabčinová, manažérka značky Radegast.**

**Jedinečná tradícia horských pretekov**

Zbojnícka chata, ktorá sa nachádza v nadmorskej výške 1 960 metrov, nie je dostupná bežnou dopravou a tradične ju zásobujú horskí nosiči. Účastníci budú musieť zdolať náročnú trasu dlhú 6 500 metrov s prevýšením 750 metrov. *„Zbojnícka chata je náročný, ale krásny cieľ. Tešíme sa, že si sem prídu zmerať sily ostrieľaní veteráni pretekov aj nováčikovia. A keďže ide o jubilejný 40. ročník, radi by sme pri tejto príležitosti udelili pred štartom súťaže pamätné plakety ľuďom, ktorí sa významne zaslúžili o dlhodobú organizáciu pretekov,“* hovorí **Miki Knižka, organizátor pretekov, chatár na Zbojníckej chate a päťnásobný víťaz Sherpa Rallye.**

Korene Sherpa Rallye siahajú až do roku 1985. Preteky, ktoré vznikli na Chate pod Rysmi, pôvodne slúžili ako zábava pre milovníkov hôr. Postupom času sa však stali jednými   
z najprestížnejších pretekov horských nosičov na Slovensku. Zbojnícka chata bola v ich cieli už niekoľkokrát, naposledy v roku 2021, keď ju Braňo Karafa z Téryho chaty zdolal za 1:31:01. Medzi ženami dominovala Adriana Matulíková s časom 1:17:39.

**Kontakt spoločnosti Plzeňský Prazdroj Slovensko pre médiá:**

Bianka Zoľáková, [zolakova@newschool.sk](mailto:zolakova@newschool.sk), +421 951 377 471

**Pozn. pre editorov:**

* *Plzeňský Prazdroj Slovensko je s 580 zamestnancami jedným z najmodernejších pivovarov v strednej Európe.*
* *Do portfólia značiek spoločnosti patrí Pilsner Urquell, Šariš, Velkopopovický Kozel, Radegast, Gambrinus,, Smädný Mních, Peroni, Captain Jack a nealkoholické pivo Birell.*
* *Smerovanie Plzeňského Prazdroja Slovensko v oblasti udržateľného rozvoja určuje stratégia udržateľnosti* [*Na budúcnosť 2030*](https://www.prazdroj.sk/media/uhlikova-neutralita-vyrazna-redukcia-plastov-a-setrenie-vody-prazdroj-mieri-so-strategiou-udrzatelnosti-do-roku-2030)*. Kroky spoločnosti v tejto oblasti zhrňuje* [*integrovaná Správa o udržateľnosti*](https://udrzatelnost.prazdroj.sk/sprava-o-udrzatelnosti/)*.*